[Breaking News] จีนประกาศแบนบริษัทต่างชาติที่เป็นภัยคุกคามต่อประเทศ
วันนี้กระทรวงพาณิชย์จีนประกาศร่างรายชื่อ Unreliable Entities หรือ กลุ่มองค์กรที่ไม่น่าเชื่อถือ  โดยลิสต์ดังกล่าวจะถูกนำไปใช้กับองค์กรต่างชาติที่ฝ่าฝืนกฎระเบียบ และข้อบังคับกับองค์กรในประเทศจีน  และยังรวมไปถึง องค์กรที่ระงับการค้าขายอย่างไม่มีเหตุผล ก็จะถูกรวมไปอยู่ใน Unreliable Entities ด้วย..  ทุกคนคาดว่าเรื่องนี้เป็นการโต้กลับของประเทศจีน  หลังจากเมื่อ 2 สัปดาห์ก่อน กระทรวงพาณิชย์ประเทศสหรัฐอเมริกา ประกาศแบล็กลิสต์เพื่อแบนสินค้านำเข้า และยุติการทำธุรกิจระหว่างประเทศ กับบริษัทในประเทศจีน
31 พ.ค. 2562

[Breaking News] จีนประกาศแบนบริษัทต่างชาติที่เป็นภัยคุกคามต่อประเทศ
วันนี้กระทรวงพาณิชย์จีนประกาศร่างรายชื่อ Unreliable Entities หรือ กลุ่มองค์กรที่ไม่น่าเชื่อถือ
โดยลิสต์ดังกล่าวจะถูกนำไปใช้กับองค์กรต่างชาติที่ฝ่าฝืนกฎระเบียบ และข้อบังคับกับองค์กรในประเทศจีน
และยังรวมไปถึง องค์กรที่ระงับการค้าขายอย่างไม่มีเหตุผล ก็จะถูกรวมไปอยู่ใน Unreliable Entities ด้วย..
ทุกคนคาดว่าเรื่องนี้เป็นการโต้กลับของประเทศจีน
หลังจากเมื่อ 2 สัปดาห์ก่อน กระทรวงพาณิชย์ประเทศสหรัฐอเมริกา ประกาศแบล็กลิสต์เพื่อแบนสินค้านำเข้า และยุติการทำธุรกิจระหว่างประเทศ กับบริษัทในประเทศจีน
จากแบล็กลิสต์ดังกล่าว
ส่งผลให้บริษัทในสหรัฐอเมริกา และยังรวมไปถึงบริษัทญี่ปุ่นบางบริษัท แบน Huawei อย่างจริงจัง
Google ประกาศระงับการให้บริการ Android
Arm ประกาศยกเลิกใบอนุญาตทางเทคโนโลยีการผลิตชิป
นอกจากนี้ ยังมีการนำสินค้าของ Huawei ออกจากร้านของ Softbank และ KDDI
จนมาเมื่อไม่กี่วันที่ผ่านมา
“อย่าหาว่าเราไม่เตือน..”
เป็นประโยคพาดหัวข่าวของหนังสือพิมพ์รายใหญ่ในประเทศจีน
หลังจากนั้นจีนก็ประกาศว่าจะมี Unreliable Entities
ก็น่าติดตามมากว่า
Unreliable Entities จะมีชื่อขององค์กรอะไรบ้าง
แต่กลุ่มแรกที่น่าจับตามองก็คือ บริษัทที่ประกาศแบน Huawei มาก่อนหน้านี้ ซึ่งมีตั้งแต่ Google หรืออาจลามไปจนถึง Microsoft ที่นำสินค้า Huawei ออกจากร้าน
ก็คงต้องติดตามกันต่อไปว่า
รายชื่อองค์กรใน Unreliable Entities จะมีบริษัทอะไรบ้าง..
แต่คำถามที่น่าคิดคือ ถ้าประเทศจีนแบนสินค้าอเมริกันจริง
ประเทศจีน หรือ สหรัฐอเมริกา จะได้รับผลกระทบมากกว่ากัน
ลองนึกภาพ PC จีนไม่มี Windows ใช้
แต่ Microsoft ก็สูญเสียรายได้จากการถูกห้ามขายในจีนเช่นกัน
เรื่องมันคงยุ่งน่าดู ในทั้ง 2 ประเทศ..
----------------------
อ่านลงทุนแมนสนุกขึ้น
อ่านในแอป blockdit
โหลดที่ 
----------------------